CELEX: 32003R1359
Language: el
Date: 2003-07-31 00:00:00
Title: Κανονισμός (ΕΚ) αριθ. 1359/2003 της Επιτροπής, της 31ης Ιουλίου 2003, περί καθορισμού, για την περίοδο εμπορίας 2002/03, του τελικού ποσού της ενισχύσεως για τις αποξηραμένες χορτονομές

Avis juridique important

|

32003R1359

Κανονισμός (ΕΚ) αριθ. 1359/2003 της Επιτροπής, της 31ης Ιουλίου 2003, περί καθορισμού, για την περίοδο εμπορίας 2002/03, του τελικού ποσού της ενισχύσεως για τις αποξηραμένες χορτονομές  

Επίσημη Εφημερίδα αριθ. L 194 της 01/08/2003 σ. 0034 - 0034

Κανονισμός (ΕΚ) αριθ. 1359/2003 της Επιτροπήςτης 31ης Ιουλίου 2003περί καθορισμού, για την περίοδο εμπορίας 2002/03, του τελικού ποσού της ενισχύσεως για τις αποξηραμένες χορτονομέςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 603/95 του Συμβουλίου, της 21ης Φεβρουαρίου 1995, περί κοινής οργανώσεως της αγοράς στον τομέα των αποξηραμένων ζωοτροφών(1), όπως τροποποιήθηκε τελευταία από τον κανονισμό (ΕΚ) αριθ. 806/2003(2), και ιδίως το άρθρο 18,Εκτιμώντας τα ακόλουθα:(1) Με τον προαναφερθέντα κανονισμό (ΕΚ) αριθ. 603/95, στο άρθρο 3 παράγραφοι 2 και 3, καθορίζονται τα ποσά της ενισχύσεως που θα καταβληθούν στις επιχειρήσεις μεταποιήσεως για τις αφυδατωμένες ζωοτροφές και τις ζωοτροφές που αποξηραίνονται στον ήλιο οι οποίες παράγονται κατά τη διάρκεια της περιόδου εμπορίας 2002/03, μέχρις εξαντλήσεως των ανωτάτων εγγυημένων ποσοτήτων που αναγράφονται στο άρθρο 4 παράγραφοι 1 και 3 του εν λόγω κανονισμού.(2) Στις ανακοινώσεις των κρατών μελών προς την Επιτροπή σύμφωνα με το άρθρο 15 στοιχείο α) δεύτερη περίπτωση του κανονισμού (ΕΚ) αριθ. 785/95 της Επιτροπής, της 6ης Απριλίου 1995, περί λεπτομερειών εφαρμογής του κανονισμού (ΕΚ) αριθ. 603/95 του Συμβουλίου σχετικά με την κοινή οργάνωση αγοράς στον τομέα των αποξηραμένων ζωοτροφών(3), όπως τροποποιήθηκε τελευταία από τον κανονισμό (ΕΚ) αριθ. 1413/2001(4), αναφέρεται ότι έχει ξεπεραστεί η μέγιστη εγγυημένη ποσότητα για τις αφυδατωμένες ζωοτροφές και ότι η μέγιστη εγγυημένη ποσότητα για τις αποξηραμένες στον ήλιο ζωοτροφές δεν έχει ξεπεραστεί.(3) Ως εκ τούτου, είναι σκόπιμο να αναφερθεί ότι το ποσό της ενίσχυσης που προβλέπεται στον προαναφερόμενο κανονισμό (ΕΚ) αριθ. 603/95 πρέπει να μειωθεί σύμφωνα με το άρθρο 5 του εν λόγω κανονισμού για τις αφυδατωμένες ζωοτροφές, ενώ για τις αποξηραμένες στον ήλιο ζωοτροφές, το ποσό της ενίσχυσης πρέπει να καταβληθεί στο ακέραιο στους δικαιούχους.(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αποξηραμένων ζωοτροφών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Για την περίοδο εμπορίας 2002/03, η ενίσχυση στις αποξηραμένες ζωοτροφές που προβλέπεται στον κανονισμό (ΕΚ) αριθ. 603/95 του Συμβουλίου, της οποίας τα ποσά αναφέρονται αντίστοιχα στο άρθρο 3 παράγραφος 2 του εν λόγω κανονισμού για τις αφυδατωμένες ζωοτροφές και στο άρθρο 3 παράγραφος 3 για τις αποξηραμένες στον ήλιο ζωοτροφές, καταβάλλεται ως εξής:α) το ποσό της ενίσχυσης για τις αποξηραμένες χορτονομές μειώνεται σε 67,27 ευρώ ανά τόνο σε όλα τα κράτη μέλη·β) το ποσό της ενίσχυσης για τις αποξηραμένες στον ήλιο ζωοτροφές καταβάλλεται στο ακέραιο.Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 31 Ιουλίου 2003.Για την ΕπιτροπήFranz FischlerΜέλος της Επιτροπής(1) ΕΕ L 63 της 21.3.1995, σ. 1.(2) ΕΕ L 131 της 15.6.1995, σ. 1.(3) ΕΕ L 79 της 7.4.1995, σ. 5.(4) ΕΕ L 191 της 13.7.2001, σ. 8.